ddrg/super_eurlex huggingface dataset:
4.

tuletab meelde, et Kreeka kirjastussektoris tegutsevas kolmes ettevõttes toimunud koondamised avaldavad kohalikule majandusele ilmselt märkimisväärset negatiivset mõju ja see on seotud asjaoluga, et uut tööd on raske leida, sest töökohti napib ja tööotsijaid on palju ning ei korraldata tööturu kindlakstehtud vajadustele vastavaid kutseõppekursuseid;
1.

tunneb otsuse üle heameelt, sest see näitab, et liit on looduskatastroofide tagajärjel kannatavate liidu kodanike ja piirkondadega solidaarne;
28.

tunneb heameelt selle üle, et liidu tasandil on noorte tööpuuduse määr langenud 14,8 %-le (1. oktoobri 2018. aasta seisuga), kuid peab kahetsusväärseks, et teatavates liikmesriikides on see määr endiselt lubamatult kõrge; rõhutab, et selle probleemi lahendamiseks tuleb noortegarantiile eraldada noorte tööhõive algatuse ja Euroopa Sotsiaalfondi (ESF) kaudu piisav rahasumma; tunneb heameelt selle üle, et lepiti kokku, et noorte tööhõive algatusele tuleb lisada uusi rahalisi vahendeid, ja et vastavad assigneeringud on kantud 2019. aasta eelarve projekti; on sellest hoolimata seisukohal, et noorte tööhõive algatusele tuleks noorte töötusest tingitud probleeme ja ohte arvestades ette näha suuremad assigneeringud, ning on seetõttu otsustanud suurendada noorte tööhõive algatuse 2019. aasta kulukohustusi 580 miljoni euroni; on seisukohal, et summa, mille võrra kulukohustusi suurendatakse, tuleb eraldada noorte tööhõive algatusele aastateks 2014–2020 juba planeeritud summale lisaks;
7.

märgib, et taotlus on esitatud seoses 1 161 töötaja koondamisega, kellest 730 toetatakse kavandatavate meetmetega; juhib tähelepanu asjaolule, et enamik koondatud töötajatest on naised (88,63 %); märgib ka, et 20,55 % koondatud töötajatest on üle 55-aastased; tunnistab sellega seoses, et EGFist kaasrahastatavad aktiivsed tööturumeetmed on väga olulised, et parandada nende tundlike rühmade tööturule naasmise võimalusi;
3.

võtab taas kord teadmiseks konkurentsitrahvide suhteliselt kõrge taseme, mis oli 2017. aastal 3,273 miljardit eurot; on seisukohal, et lisaks alakasutamisest tingitud ülejäägile peaks liidu eelarves olema võimalik trahvide või hilinenud maksetega seotud tulu uuesti kasutada, ilma et sellega kaasneks kogurahvatulul põhinevate maksete vähendamine; tuletab meelde oma ettepanekut, et liidu eelarves loodaks erireserv, millesse kantakse vastavalt laekumisele kõik võimalikud ettenägematud muud tulud, mis kantakse nõuetekohaselt üle, et tagada vajaduse korral kulutuste tegemiseks lisavahendid;
E.

arvestades, et taotlus põhineb EGFi määruse artikli 4 lõike 1 punkti a kohastel sekkumiskriteeriumidel, mille kohaselt on toetuse saamise tingimuseks vähemalt 500 töötaja koondamine neljakuulise vaatlusperioodi jooksul liikmesriigi ettevõttes, hõlmates töötajaid, kelle on koondanud tarnijad ja tootmisahela järgmise etapi tootjad, ja/või füüsilisest isikust ettevõtjaid, kes on oma tegevuse lõpetanud;
E.

arvestades, et Euroopa Parlament on korduvalt rõhutanud oma toetust rahastu tegevuse jätkamisele, toonitades samal ajal, et ühena kahest eelarvepädevast institutsioonist tuleb ta täielikult kaasata rahastu suurendamisega seotud otsuste tegemise protsessi, seda muu hulgas selleks, et vältida rahastu loomise menetluse kordamist; arvestades, et rahastu teise osamakse rahastamise üle ei ole Euroopa Parlamendi ja nõukogu vahel toimunud seni mingeid läbirääkimisi; arvestades, et oleks olnud soovitatav, et arutelud rahastu teise osamakse rahastamise üle oleksid toimunud liidu 2018. aasta eelarve lepitusmenetluse raames;
62.

märgib, et kui 253,9 miljonit eurot, mis on ette nähtud 2018. aastal ettenägemata kulude varu kasutuselevõtmiseks, tasaarvestada, jääb ülemmäära alla tegelikuks varuks 575,2 miljonit eurot; on seisukohal, et nominaalväärtuses on see varu suur, ning usub, et see kajastab komisjoni pingutusi, eelkõige mis puudutab muude kui palkadega seotud kulutuste suurenemise külmutamist; on veendunud, et täiendavad pingutused komisjoni halduskulude stabiliseerimiseks või vähendamiseks võivad viia vajalike investeeringute edasilükkamiseni või seada ohtu haldussüsteemi nõuetekohase toimimise;
5.

väljendab heameelt komisjoni ettepaneku üle luua uus ELi kodanikukaitse mehhanism looduskatastroofide ennetamiseks ja nende olukordade lahendamiseks; on veendunud, et ELi kodanikukaitse mehhanism kujutab endast liidu solidaarsuse realiseerumist, mis on kooskõlas ELSFiga; tuletab sellega seoses meelde, et äärepoolseimatele piirkondadele ELSFi kasutamiseks ette nähtud eritingimused tuleb säilitada, et neil oleks võimalik looduskatastroofide suure ohuga toime tulla; nõuab, et olukorras, kus teavet on raske koguda, ja juhul, kui seda õigustab looduskatastroofi ulatus, oleks ELSFi vahendite kasutamise ja kasutuselevõtmise taotluse esitamise tähtaeg paindlikum;
4.

peab kiiduväärseks tööd, mida EGFi taotluste esitamise ja haldamise standardkorra jaoks pidevalt tehakse, kasutades elektroonilist andmevahetussüsteemi (SFC 2014), tänu millele on võimalik taotluste töötlemist lihtsustada ja kiirendada ning aruandlust parandada; nõuab komisjoni ja liikmesriikide ning liikmesriikide endi vahelise menetlustealase teabevahetuse parandamist; märgib, et komisjon on muutnud EGFi finantstoimingute tegemise lihtsamaks, sest SFC ning komisjoni raamatupidamisarvestus- ja finantsteabe süsteemi ABAC vahele on loodud liides; märgib, et vaja on ainult täiendavat peenhäälestamist ja kohandamist võimalike muudatustega, mis tähendab, et EGFi toetused piirduvad tegelikult ainult selliste kuludega;
10.

märgib, et taotlus puudutab 2 287 koondatud töötajat ettevõtja Caterpillar ja tema viie tarnija juures ning et enamik neist on vanuses 30–54 aastat; juhib tähelepanu ka asjaolule, et üle 11 % koondatud töötajatest on 55–64-aastased ja nende oskused on seotud konkreetse tootmissektoriga; rõhutab, et Charleroi tööotsijad on enamjaolt väheste oskustega (50,6 %-l pole keskharidust) ja 40 % neist on pikaajalised töötud (enam kui 24 kuud); peab kahetsusväärseks tõsiasja, et Valloonia avaliku tööturuasutuse (FOREM) andmetel tõuseb kõnealuste koondamiste järel töötuse määr Hainaut’ piirkonnas eeldatavalt 6,1 %; tunnistab sellega seoses, kui olulised on EGFist kaasrahastatavad aktiivsed tööturumeetmed, et parandada nende rühmade tööturule naasmise võimalusi;
B.

arvestades, et parlament ja nõukogu otsustasid, et reservi paigutatud summad vabastatakse, kui „komisjoni aastaaruandest nähtub, et Türgi teeb mõõdetavaid ja piisavaid edusamme sellistes valdkondades nagu õigusriigi põhimõtte järgimine, demokraatia, inimõigused ja ajakirjandusvabadus“; arvestades, et komisjoni poolt 17. aprillil 2018. aastal avaldatud aastaaruandes Türgi kohta (7) kinnitati üheselt, et Türgis on toimunud tagasiminek õigusriigi põhimõtte järgimise, demokraatia ja inimõiguste valdkonnas; arvestades, et eelarvepädevate institutsioonide seatud tingimus ei ole seega täidetud;
6.

tuletab meelde, et Madalmaade pangandussektoris tegutsevas 20 ettevõttes toimunud koondamised avaldavad kohalikule majandusele ilmselt märkimisväärset negatiivset mõju, et töötuse määr on kolmes taotluses käsitletud provintsis (Friesland, Drenthe ja Overijssel) riigi keskmisest kõrgem, ja koondamise tagajärjed on seda rängemad, et uut tööd on raske leida, sest töökohti napib, koondatud töötajate haridustase on madal ja tööotsijaid on palju;
3.

nõuab kasutuselevõtmise menetluse täiendavat optimeerimist, et taotluse esitamisest maksmiseni kuluvat aega lühendada; tuletab meelde, et abi kiire väljamaksmine on kohalike kogukondade ja omavalitsuste jaoks väga tähtis ning suurendab nende usaldust liidu solidaarsuse vastu;
22.

märgib, et kooskõlas riskijuhtimispoliitikaga ajakohastati 2017. aastal riskiregistrit ja et see ajakohastus ei toonud päevavalgele ühtki kriitilise tähtsusega riski, mis võiks anda alust ametliku reservatsiooni esitamiseks eelarvevahendite käsutaja iga-aastases kinnitavas avalduses; märgib lisaks, et 2017. aastal ei realiseerunud ükski varem tuvastatud risk;
B.

arvestades, et kontrollikoda märkis oma aruandes agentuuri eelarveaasta 2017 raamatupidamise aastaaruande kohta (edaspidi „kontrollikoja aruanne“), et ta sai piisava kindluse selle kohta, et agentuuri raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
D.

arvestades, et FCH2s osalevad Euroopa Liit, keda esindab komisjon, New Energy World Industry AISBL (edaspidi „tööstusrühmitus“), mille uueks nimeks sai 2016. aastal Hydrogen Europe, ning mittetulundusühing New European Research Grouping on Fuel Cells and Hydrogen AISBL (edaspidi „teadusrühmitus“);
25.

märgib, et siseauditi üksus korraldas 2017. aastal neli kindluse andmise menetlust, et hinnata, kas on järgitud asjaomaseid määruseid, saavutatud protsessi eesmärgid ja peamised riskid nõuetekohaselt maandatud; märgib rahuloluga, et kindluse tase oli tagatud iga läbivaatamise puhul ja esitati soovitusi, et parandada veelgi kas kontrollikeskkonda või protsesside üldist tõhusust; võtab lisaks teadmiseks, et 2016. aastal läbi viidud auditite järelmeetmetes vähendati jääkriske märkimisväärselt kuni vastuvõetava tasemeni ning kõik viimase meetme raames rakendatavad lõpetamata meetmed oli kavas lõpule viia 2018. aasta keskpaigaks;
B.

arvestades, et kontrollikoda märkis oma aruandes Eurojusti eelarveaasta 2017 raamatupidamise aastaaruande kohta (edaspidi „kontrollikoja aruanne“), et ta sai piisava kindluse selle kohta, et Eurojusti raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
B.

arvestades, et kontrollikoda märkis oma aruandes Euroopa Liidu Õiguskaitsekoostöö Ameti (Europol) eelarveaasta 2017 raamatupidamise aastaaruande kohta (edaspidi „kontrollikoja aruanne“), et ta on saanud piisava kindluse selle kohta, et Europoli raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
16.

tunnustab ameti kehtestatud meetmeid ja jätkuvaid jõupingutusi, mille eesmärk on tagada huvide konfliktide ennetamine ja haldamine ning läbipaistvus; väljendab heameelt seoses ameti hiljutise otsusega rakenduseeskirjade kohta, millega kehtestatakse rikkumisest teatajate kaitset ja nende isiku identiteedi konfidentsiaalsuse tagamist käsitlevad suunised; väljendab heameelt ameti ajakohastatud sõltumatuse poliitika üle, mis võeti vastu 2017. aastal pärast sidusrühmade ja üldsusega konsulteerimist ning mille eesmärk on asendatavale poliitikale tuginedes tagada, et amet võib saavutada õige tasakaalu teadusringkondadest asjakohaste ekspertteadmiste ligimeelitamise ning samal ajal oma tegevuse lubamatu mõjutamise eest kaitsmise vahel; tunneb heameelt ka huvide konflikti uue määratluse üle, mis võeti vastu ameti uue sõltumatust käsitleva poliitika raames; tunneb samuti heameelt selle üle, et haldusnõukogu liikmete huvide deklaratsioonid on avaldatud ameti veebisaidil; peab kahetsusväärseks, et nende CV-sid ei ole endiselt avaldatud; märgib rahuloluga, et amet rakendas alates 2018. aasta juulist huvide konflikti haldamise eeskirju, millega asendati 2014. aasta eeskirjad huvide deklaratsioonide kohta;
3.

märgib, et amet kasutab teatavaid võtmetähtsusega tulemuslikkuse põhinäitajaid, et hinnata oma tegevusest tulenevat lisaväärtust, ning et amet parandas 2017. aastal oma kvaliteedijuhtimist, töötades välja tulemuslikkuse juhtimise üldise struktuuri, mis sisaldab võtmetähtsusega tulemuslikkuse põhinäitajaid ajavahemikuks 2019–2021; märgib lisaks, et amet kasutab eelarvehalduses tehtud edusammude mõõtmiseks tasakaalustatud tulemustabelit;
4.

väljendab heameelt, et fond toetab ja täiendab liidu välispoliitikat, eelkõige laienemise ja naabruspoliitikat, ning välispoliitika vahendeid; peab kiiduväärseks, et fond on kahepoolsesse välisabisse panustanud poliitilise dialoogi ja liidu aruandlusega; tunnustab fondi selle eest, et see on valmis kolmandatele riikidele antava liidu abiga seotud kutsehariduse ja -õppe küsimuste lahendamisele rohkem kaasa aitama, ning innustab fondi liidu abi toetama, et tugevdada kogu maailmas kutsehariduse ja -õppe reformi;
B.

arvestades, et kontrollikoda märkis oma aruandes ameti eelarveaasta 2017 raamatupidamise aastaaruande kohta (edaspidi „kontrollikoja aruanne“), et ta sai piisava kindluse selle kohta, et ameti raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
177.

jagab kontrollikoja seisukohta, et kuigi poliitika eesmärkide saavutamiseks on kasutamine oluline, ei ole see eesmärk iseeneses, vaid vajalik ühtekuuluvuspoliitika eesmärkidega kooskõlas olevate tulemuste saavutamiseks; on kindlalt veendunud, et raha väärtus ei seisne vaid selles, kuidas seda kulutatakse, vaid pigem selles, mida kasutatud ressurssidega on saavutatud;
36.

võtab teadmiseks, et 2017. aastal viis komisjon läbi programmi SESAR 1 (2007–2016) lõpliku hindamise, millest nähtub, et ühisettevõte täidab oma eesmärke, püüab üle saada killustatusest ja saavutada teadusuuringute eesmärkide järjepidevus; märgib, et komisjon viis läbi programmi SESAR 2020 (2014–2016) vahehindamise, millest järeldati, et liidu, erasektori ja liikmesriikide vahelised teaduspartnerlused on oma eesmärkide saavutamiseks graafikus; väljendab heameelt asjaolu üle, et nende hindamiste tulemusel esitatud soovitustega tegelemiseks kiideti heaks tegevuskava;
26.

võtab kontrollikoja aruande põhjal teadmiseks, et amet maksis Islandi rannavalvele toetust ühe lennuki kasutamise eest Kreekas ning et enne Islandi esitatud väljamaksetaotluse põhjal kulude hüvitamist palus amet ühe deklareeritud kululiigi kohta tõendavad arved esitada; peab kahetsusväärseks, et hoolimata asjaolust, et tõendavaid arveid ei esitatud, hüvitas amet ligikaudu 440 000 eurot, mis näitab, et eelkontroll ei olnud tõhus; võtab teadmiseks ameti seisukoha, et tunnipõhine hoolduskulude prognoos on piisav alus kulude heakskiitmiseks;
5.

märgib, et Ühendkuningriik on avaldanud soovi liidust, sealhulgas Euratomist, välja astuda; märgib, et väljaastumise kuupäevast alates on Ühendkuningriigil ainuvastutus tagada selliste rahvusvaheliste kohustuste täitmine, mis tulenevad Rahvusvahelise Aatomienergiaagentuuri liikmesusest ning mitmesugustest rahvusvahelistest lepingutest ja konventsioonidest, mille osaline ta on; märgib eelkõige, et Ühendkuningriik peab kehtestama oma tuumaenergiaalaste kaitsemeetmete korra ja pidama läbirääkimisi kahepoolsete tuumaenergiaalaste koostöölepingute sõlmimiseks eri riikidega, kes on nüüd hõlmatud Euratomi lepingutega; kutsub agentuuri üles olukorda arvesse võtma ja pidevalt jälgima ning teavitama eelarve täitmisele heakskiidu andmise eest vastutavat institutsiooni kõigist selles valdkonnas toimuvatest muutustest;
22.

märgib, et 28 % asutuse eelarve tuludest saadi järelevalve alla kuuluvatelt üksustelt võetud tasudest; märgib rahuloluga, et on rakendatud meetmeid huvide konfliktide ärahoidmiseks ning et selliseid struktuure ja menetlusi on auditeeritud; palub asutusel anda eelarve täitmisele heakskiidu andmise eest vastutavale institutsioonile jätkuvalt aru huvide konfliktide vältimiseks võetud meetmetest; võtab lisaks teadmiseks asutuse seisukoha, et tasude kogumine komisjoni poolt oleks ebatõhus, kuna asutusel on juba olemas asjakohased tasude kehtestamise ja kogumise menetlused ning asutuse arvates eeldab selline dünaamiline ja tehniline tegevus erioskusi ja -teadmisi;
9.

peab kahetsusväärseks, et tööstuspartnerite poolt ühisettevõtte tegevuskulude katteks ette nähtud vähemalt 182 500 000 euro suurusest rahalisest osalusest maksti 2017. aasta lõpuks ainult 800 000 eurot, mistõttu komisjon peatas oma 50 000 000 EUR suuruse rahalise osaluse väljamaksmise; täheldab, et on suur oht, et ühisettevõtte programmi lõpuks ei saavutata minimaalselt ettenähtut; märgib, et komisjon vähendas liidu toetust ühisettevõttele 140 000 000 euro võrra, see peaks aga siiski võimaldama käivitada 2020. aastal ühtse konkursikutse, et saavutada ühisettevõtte strateegilised eesmärgid 2024. aastaks; väljendab heameelt selle üle, et 2018. aasta jaanuaris võeti vastu määruse (EL) nr 560/2014 muudatused, mis võimaldavad erasektoril panustada rahaliselt nii projekti kui ka programmi tasandil; rõhutab, et on täheldatud positiivset suundumust operatiivtegevusse mitterahalise panustamise osas, mis suureneb 2018. aasta konkursikutses eeldatavasti 61 % (eeldatud 45 000 000 euro asemel 72 500 000 eurot);
C.

arvestades, et ühisettevõtte peamine eesmärk on parandada oluliselt lennundustehnoloogiate keskkonnamõju ja tõsta Euroopa lennundustööstuse konkurentsivõimet; arvestades, et ühisettevõtte tegutsemisaega on pikendatud kuni 31. detsembrini 2024;
14.

peab kahetsusväärseks, et see suurendas ameti halduskulusid, ja märgib, et kuigi see mõjutas toimingute elluviimise ajastust, ei põhjustanud see projektide rakendamisperioodi edasilükkumist; märgib, et amet on võtnud meetmeid, et nurjunud hankemenetluste riski edaspidi vähendada; võtab teadmiseks, et amet taotles lisaraha, kuid juhib tähelepanu sellele, et eelarvepiirangud ei tohiks põhjustada avaliku hanke menetluste nurjumist; nõuab seetõttu, et amet korraldaks enne uuringute pakkumiskutse avaldamist asjakohased turu-uuringud ning jätkaks pingutusi avaliku hanke menetluste tõhustamiseks;
19.

märgib, et komisjoni siseauditi talitus viis lõpule toetuslepingute järelevalve auditi ning järeldas, et raamistik on piisav, kuid parandada tuleks selle rakendamist; peab kahetsusväärseks, et instituut ei lähtunud teadmis- ja innovaatikakogukondade läbivaatamisel nende aastaaruannetest ning et instituut ei võtnud süsteemselt arvesse teatavaid riske, ei käsitlenud üksikasjalikult kõiki juhtimisnõudeid ega andnud teise vooru teadmis- ja innovaatikakogukondadele hea juhtimistava alast tagasisidet; juhib lisaks tähelepanu sellele, et instituut ei esitanud teadmis- ja innovaatikakogukondade head juhtimistava käsitlevat aruannet, kuigi 2016. aasta tööprogrammis lubati seda teha;
122.

tuletab meelde, et avatud kommunikatsiooni maailmas on IKT turvalisuse suurendamine parlamendi jaoks strateegiliselt keskse tähtsusega, ilma et see takistaks parlamendiliikmete, töötajate ja parlamendiliikmete registreeritud assistentide tööd näiliselt meelevaldsete eeskirjade ja nõuetega; rõhutab, et turvameetmeid tuleb kohandada nii, et need hõlmaksid kõiki operatsioonisüsteeme – iOS ja Windowsi –, ilma et see takistaks ühel operatsioonisüsteemil või teisel süsteemil põhinevat tööd; rõhutab, et tehnoloogiliste uuenduste ja tugiteenuste peadirektoraat peab võtma arvesse iOS suurenenud kasutamist ja Windowsit kasutavatele seadmetele mõeldud kaugteenused tuleb viivitamata kohandada iOSi vajadustele; väljendab sellega seoses rahulolu, et 2017. aasta jaanuaris loodi IKT turbeüksus; peab kahetsusväärseks, et peamiselt turul valitseva konkurentsi tõttu napib küberjulgeoleku tippeksperte, kes oleksid huvitatud kandideerimisest töökohtadele parlamendi administratsioonis;
3.

märgib rahuloluga, et amet kasutab teatavaid võtmetähtsusega tulemuslikkuse põhinäitajaid, et hinnata oma tegevusest tulenevat lisaväärtust ja parandada eelarve haldamist, keskendudes oma tegevuseesmärkide saavutamise hindamisel rohkem kvalitatiivsematele näitajatele ja oma haldusalaste eesmärkide hindamisel rohkem kvantitatiivsetel näitajatel; märgib lisaks, et mõjunäitajad osutavad, et ameti tulemused ületasid ENISA 2016.–2020. aasta strateegia raames 2017. aasta tööprogrammis seatud eesmärke; palub ametil tulemuslikkuse põhinäitajaid edasi arendada, et paremini hinnata oma tegevuse tulemusi ja mõju, selleks et saada nõu selle kohta, kuidas suurendada ameti väljundite lisaväärtust;
2.

rõhutab, et osaliselt rahastab amet end ise ja saab tasu ettevõtetelt, kes soovivad kemikaalide registreerimise, hindamise, autoriseerimise ja piiramise määruse (REACH) kohaselt kemikaale registreerida; märgib, et kohaldatavad tasud sõltuvad ettevõtte suurusest ja registreeritud kemikaalide kogusest; kontrollikoja aruandest nähtub, et alates esimestest registreerimistest 2009. aastal on ligikaudu 30 % ettevõtetest end määratlenud mikroettevõttena või väikese või keskmise suurusega ettevõttena (VKE); märgib aga murelikult, et tänu oma tõhusale järelkontrollisüsteemile tegi amet kindlaks, et umbes 55 % mikroettevõtetest ja VKEdest olid näidanud oma suuruse valesti ja maksnud seetõttu väiksemat tasu; peab kiiduväärseks, et amet esitas tasu korrigeerimiseks eriti suures summas (16,4 miljonit eurot) arveid; nõuab peale selle, et riigi õiguskaitseasutused parandaksid ettevõtete deklareeritud mahtude kontrollimise süsteeme ning rakendaksid kemikaalimääruse jõustamise strateegiat ja miinimumkriteeriumeid täielikult ja tulemuslikult; palub, et amet annaks eelarve täitmisele heakskiidu andmise eest vastutavale institutsioonile teada, mida ta on ette võtnud ja mida saavutanud, et vähendada kontrollimist ootavate dokumentide suurt hulka ja korrigeerida tasusid;
10.

võtab kontrollikoja aruande põhjal teadmiseks, et 2017. aasta lõpuks ei olnud keskus veel kasutusele võtnud ühtegi komisjoni poolt käiku lastud vahendit, mille eesmärk on võtta hankemenetlustes osalevate kolmandate isikutega toimuvaks elektrooniliseks teabevahetuseks kasutusele ühtne lahendus (e-hanked); märgib, et keskuse vastuse kohaselt on keskus loonud e-arvete esitamiseks vajalikud vahendid ja kavandanud vajalikud ettevalmistavad toimingud, et 2018. aasta oktoobrist saaks võtta kasutusele elektroonilised riigihanked ja elektroonilise esitamise, nagu seda nõuab asjakohane õigusraamistik; palub, et keskus annaks eelarve täitmisele heakskiidu andmise eest vastutavale institutsioonile saavutatust aru;
12.

peab kahetsusväärseks, et kontrollikoja aruande kohaselt on ameti personaliolukord alates 2017. aasta lõpust järsult halvenenud: ameti juhtkonnas oli kümnest osakonnajuhataja ametikohast täitmata 4 ja 27 talituse juhataja ametikohast oli täitmata 18; nõuab tungivalt, et amet avaldaks kõik vabad ametikohad; märgib ka, et halduses oli neljast osakonnajuhataja ametikohast täitmata 3 ja kümnest talituse juhataja ametikohast oli täitmata 5; väljendab sügavat muret selle pärast, et see tekitab ametile märkimisväärseid juhtimisalaseid probleeme ja kujutab endast suurt ohtu ameti tegevuse jätkamisele praeguses mahus; peab kahetsusväärseks, et vaatamata korduvatele katsetele ei õnnestunud ametil 2017. aastal piisavalt töötajaid tööle võtta või säilitada; võtab ameti vastuse põhjal teadmiseks, et amet investeerib töötajate rahulolusse ja võtab meetmeid, et vähendada tööjõu voolavust, näiteks rakendades paindlikke tööviise, et kompenseerida ka Malta madalat paranduskoefitsienti; palub ametil hoida eelarve täitmisele heakskiidu andmise eest vastutavat institutsiooni nende riskide leevendamiseks võetud parandusmeetmetega kursis; nõuab tungivalt, et amet täidaks kõrgelt kvalifitseeritud alaliste töötajatega esmajärjekorras vabad keskastme juhi ametikohad, et koolitada teisi uusi töötajaid;
61.

märgib, et kontrollikoda leidis Aafrika julgeolekule antavas ELi toetuses (mida sageli rahastatakse EAFi kaudu) kahetsusväärseid asjaolusid: — Nigeri ja Mali sisejulgeolekujõudude tugevdamine on olnud aeglane ning isevastutus ja jätkusuutlikkus on suur probleem (3); — Aafrika rahu ja julgeoleku struktuurile antud ELi toetuse mõju on olnud väike (4); rõhutab, et on suur oht, et toetusest, mida EL annab Aafrika rahutagamisrahastu kaudu AMISOMi missioonil osalevatele Burundi sõduritele, rahastatakse kaudselt Burundi režiimi, mille suhtes on EL kehtestanud sanktsioonid; tuletab meelde, et rahvusvahelise koostöö ja arengu peadirektoraat on kulutuste kohta, mis ta on teinud Aafrika rahutagamisrahastu toetamiseks, aastaid reservatsiooni esitanud;
5.

väljendab jätkuvat muret selle pärast, et terve ehitusetapi eeldatav valmimistähtaeg on praegu kavandatud ligikaudu 15 aastat hilisemaks algses projektikirjelduses toodud tähtajast; võtab teadmiseks asjaolu, et ITERi projektiga seoses teatati 2017. aasta lõpus, et lõpule on viidud 50 % kogu ehitustööst esimese plasma valdkonnas; märgib, et ITERi nõukogu kinnitatud uus ajakava koosneb neljast etapist ning projekti ehitusetapi (esimene plasma) esimese strateegilise vahe-eesmärgi saavutamise tähtaeg on detsember 2025 ja kogu ehitusetapi prognoositud valmimistähtaeg on detsember 2035; võtab teadmiseks asjaolu, et uue etappideks jaotatud lähenemisviisi eesmärk on projekti rakendamise parem ühtlustamine kõigi ITERi organisatsiooni liikmete prioriteetide ja piirangutega;